CELEX: C2006/178/43
Language: el
Date: 2006-07-29 00:00:00
Title: Υπόθεση C-249/06: Προσφυγή της  2ας Ιουνίου 2006  — Επιτροπή των Ευρωπαϊκών Κοινοτήτων κατά Βασιλείου της Σουηδίας

29.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 178/27
            
         Προσφυγή της 2ας Ιουνίου 2006 — Επιτροπή των Ευρωπαϊκών Κοινοτήτων κατά Βασιλείου της Σουηδίας
   (Υπόθεση C-249/06)
   (2006/C 178/43)
   Γλώσσα διαδικασίας:η σουηδική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: C. Tufvesson, B. Martenczuk, H. Støvlbæk)
   
      Καθού: Βασίλειο της Σουηδίας
   Αιτήματα της προσφεύγουσας
   Η προσφεύγουσα ζητεί από το Δικαστήριο:
   
               —
            
            
               να αναγνωρίσει ότι το Βασίλειο της Σουηδίας παρέβη τις υποχρεώσεις που υπέχει από το άρθρο 307, δεύτερο εδάφιο, ΕΚ μη λαμβάνοντας τα απαραίτητα μέτρα για να εξαλείψει τα στοιχεία ασυμβάτου προς τη Συνθήκη ΕΚ των διμερών συμβάσεων περί επενδύσεων που συνήψε με τη Σοσιαλιστική Δημοκρατία του Βιετνάμ, καθώς και των δεκαέξι επιπλέον διμερών συμβάσεων περί επενδύσεων,
            
         
               —
            
            
               να καταδικάσει το Βασίλειο της Σουηδίας στα δικαστικά έξοδα.
            
         Ισχυρισμοί και κύρια επιχειρήματα
   Οι συμβάσεις είναι ασύμβατες προς το κοινοτικό δίκαιο, καθόσον δεν επιτρέπουν την εφαρμογή των κοινοτικών μέτρων που στηρίζονται στα άρθρα 57, παράγραφος 2, ΕΚ, 59 ΕΚ και 60, παράγραφος 1, ΕΚ. Επιπλέον, η Σουηδία δεν έλαβε κανένα μέτρο για να διορθώσει την κατάσταση. Η Σουηδία δεν εκπλήρωσε συνεπώς τη βάσει του άρθρου 307, δεύτερο εδάφιο, ΕΚ υποχρέωσή της να προσφύγει σε όλα τα πρόσφορα μέσα για να εξαλείψει όλα τα στοιχεία ασυμβάτου των διμερών συμβάσεων περί επενδύσεων προς τη Συνθήκη ΕΚ.